
PADA SOLAT 

Soalan : assalamualaikum ustaz, bagaimana hendak qada solat ygl 
telah lama tertinggal? contohya jika Ingin qada solat subuh,adakah ! 
perlu qada selepas kita selesai slt subuh atau sebelum kita solat; 
subuh pada hari berikutnya? bagaimana pula niat untuk qada solat?! 

I 

I 

Jawapan ; 

r 

t 

Solat qadha harus dilakukan pada bila-bila masa termasuk pada j 
waktu-waktu yang dilarang (yakni selepas solat subuh, selepas asari 
dan sebagainya). Solat qadha juga tidak terikat dengan waktunya, j 
Kerana itu, harus qadha subuh dilakukan pada waktu zohor, asar atau I 
sebagainya. 

Niat solat qadha sama sebagaimana solat tunai, contohnya (jika kita j 
qadha subuh), memadai kita niatkan di dalam hati; "sahaja akui 
menunaikan solat subuh dua rakaat kerana Allah", Tidak wajib kita; 
meniatkan qadha (solat ganti). Ia hanya disunatkan sahaja. 

Wallahu a'lam. i 



Sumber : Ustaz Ahmad Adnan bin Fadzil 






| Soalan: 

j Assalamualaikum 

I BAGAIMANAKAH CARANYA KITA BERDOA DIDALAM MASA SUJUD? ADAKAH 
j BULEH KITA MENGELUARKAN SUARA ATAU HANYA BACA DALAM HATI? 

j Apakah contoh doa? 

> 

| Jawapan : 

| Sabda Nabi s.a.w.; "Saat paling hampir seorang hamba dengan Allah ialah 
i ketika dia sujud. Maka banyaklah berdoa ketika sujud" (HR Imam Muslim) 

! 1. Ketika sujud itu harus berdoa dengan apa sahaja doa asalkan yang pohon 
| adalah perkara yang tidak dilarang oleh Syarak. Jika doa itu dalam bahasa 
lArab, harus ia dilafazkan oleh lidah sekalipun doa itu bukan yang maksur. 
;Cuma hendaklah lafaz itu diperlahankan kerana bacaan ketika sujud tidak 
I sunat diperdengarkan. Adapun dalam bahasa lain tidak harus dilafazkan oleh 
j lidah. Memadai dengan berdoa di dalam hati sahaja kerana bahasa yang diha- 
j ruskan di dalam solat hanyalah bahasa Arab sahaja. 

j 2. Oleh kerana Nabi s.a.w. menyebutkan sujud di dalam hadis di atas secara 
-j umum (tanpa menghadkan pada mana-mana sujud) maka galakan membaca 
j doa ketika sujud itu merangkum! semua sujud di dalam solat. 

1 3. Di antara Doa yang pernah dibaca oleh Nabi s.a.w. di dalam sujudnya ia- 
jlah; 

! ^ *’* * 1* f'* ^ i * Hi * 

I 'j CAbrj 4J} AD ji*\ 

j "Ya Allah, ampunilah dosaku semuanya sama ada yang kecil dan yang besar, 
j yang awal dan yang akhir, yang terang dan yang tersembunyi" (HR Imam 
! Muslim). 

; 'CS cJl cllj Sf tiiii y*- {j* CtL'LiCUjj 1. ’j* 250» j> i ^ 

i (jLLvwij 

* S 

i "Ya Allah, aku berlindung dengan keredhaanMu dari kemurkaanMu, aku ber- 
| lindung dengan keampunanMu dari balasanMu. Aku berlindung denganMu 
jdariMu. Tidak' terhitung olehku akan pujian yang sepatutnya aku ucapkan un- 
itukMu. Engkau adalah sebagaimana yang Engkau sanjungi ke atas diriMU 
j sendiri" (HR Imam, Muslim), 
i Wallahu a'lam. 

! 

| Sumber : Ustaz Ahmad Adnan bin Fadzil 

Jawapan oleh Profesor Dr Ali Jum’ah (Mufti Mesir) : j 

i 

Saidatina Aisyah RadiyaLLahu’anhu pernah diimami solatnya oleh seorang 
maula (budak lelaki yang telah dimerdekakan) miliknya yang bernama Zak- 
wan. Pada saat mengimamkannya itu, dia (Zakwan) membaca dari mushaf. 

3 

(Disebutkan oleh Bukhari secara ta'liq (tanpa menyebutkan salah satu atau 
semua sanad, dan penyebutan dengan kalimah pasif). Sahih Bukhari, vol 1 
hlmn 245, Bab Imamat ai Abdi wa Al Maula; diriwayatkan oleh Ibnu Abi Syai- j 
bah, Mushannaf Ibnu Abi Syaibah, vol 2, hlmn 123; dan Baihaqi, As Sunan Al ; 

E 

Kubra, vol 2, hlmn 253). 

i 

j 

Oleh itu, para alim ulama dari Mazhab Syafie dan Mazhab Hambali berpenda- j 

„ ! 

pat boleh melakukannya. 

E 

Pendapat mazhab ini disampaikan oleh Imam Nawawi; beliau berkata, : 
S.eandainya dia membaca Al Quran dari mushaf, tidak batal solatnya, baik dia j 
hafal atau tidak. Malah, wajib baginya melakukan itu (membaca dari mushaf) j 
sekiranya dia tidak menghafal al Fatihah. Seandainya dia membolak-balikkan j 
lembarannya (al Quran) di dalam Solat, tidak batal solatnya. j 



Demikian dinyatakan oleh Imam Shafie secara nas di dalam Al Imla dah dit- j 
erapkan oleh para sahabat (ulama' mazhab kami). - Imam Nawawi, A! Ma- 
jmu', vol 4, hlmn 27. j 

t 

Syaikh Rahibani mengambil pendapat Imam Ahmad radiyaLLahu 'anhu, beliau j 
berkata, * Boleh bagi orang yang solat (membaca, melihat dan memandang 
mushaf), iaitu melihat al Quran. i 

j Imam Ahmad berkata "Tidaklah mengapa dia melakukan solat malam 

i 

j(qiyamu!ai!) dengan orang-orang lain dengan dia melihat mushaf." Ditanya- 
jkan kepada Imam Ahmad radiyaLLahu anhu. "Bagaimanakah dengan solat 
j fardhu"? Imam Ahmad menjawab. Aku tidak mendengar sedikitpun tentang 
; hal itu. 

i 

3 

i 

I Az Zuhri pernah ditanya tentang seorang lelaki yang membaca mushaf (ketika 

i 

ididalam solat) di bulan Ramadhan. Beliau (az Zuhri) menjawab, 

! "Orang-orang yang terpilih (tokoh-tokoh) di antara kami membaca al Quran 

i 

j dari mushaf-mushaf 

j - Syaikh Ar Rahibani, Mathalib Ulin Nuha, vol 1, hlmn 483 dan 484. 

| Hanya pada kalangan ulama Mazhab Maliki sahaja yang menyatakan hukum- 
| nya (membaca mushaf) adalah makrudh ketika sedang solat fardhu atau solat 

t 

j sunat. Sementara pada ulama' Mazhab Hanafi adalah berbeza-beza pendapat 

i • 

Idi kalangan mereka. 

t 

t 

j 

lAtas dasar ini, kami berpandangan adalah rajih dan kuatnya pendapat ma- 

! 

j joriti (kebanyakan) besar pada ulama' bahawa membaca al Quran dari 
[ mushaf di diam solat itu adalah sah dan tidaklalvada dosa padanya 

i 

j (membaca al Quran dari mushaf). Dan ALIah subahanahu wa ta'ala. Yang 

i ■ 

| Maha Tinggi lagi Maha Mengetahui. 



i Sumber : 

i 

T 

j Prof Dr Ali JJum'ah, Penjelasan Terhadap Masalah-masalah KhilafiahAI Bayan - 
j Al Qawin li Tashbih Ba'dhi al Mafahim, .2008, Penerbitan Dar Hakamah, 



PERKARA-PERKARA BERKAITAN SEMBAHYANG: 

. i 

PERBEZAAN PEREMPUAN DENGAN LELAKI 

i 

j 

j <dT t J J~“j l j t aill ~j 

Dengan nama Allah, Segala puji bagi Allah, Selawat dan salam ke atas Rasu- j 

✓ I 

lullah Shallallahu 'alaihi wasallam, keluarga, sahabat dan para pengikut 
Baginda)Sembahyang fardhu lima waktu adalah tuntutan syara' yang wajib 
dilaksanakan oleh umat Islam yang mukallaf. Tidak ada perbezaan antara 
lelaki mahupun perempuan, baik dari segi tuntutan sembahyang itu mahupun j 
dari segi syarat-syaratnya, ruku n -rukunnya dan cara menunaikannya. 

Walau bagaimanapun, dalam keadaan-keadaan tertentu terdapat be- 

i 

berapa perkara yang berkaitan dengan sembahyang ini dikhususkan untuk 

perempuan yang telah digariskan oleh syara' yang membezakannya dengan j 

’ i 

lelaki. Perkara-perkara tersebut,antaranya: ! 

j 

i j 

i. Azan Dan Iqamah 

Disunatkan bagi orang yang hendak mengerjakan sembahyang melakukan 

’ . | 

azan dan iqamah. Azan bagi orang yang sembahyang secara bersendir- | 

i 

ian hukumnya adalah sunat 'ain. Manakala azan bagi mereka yang j 

* i 

bersembahyang secara berjemaah hukumnya adalah sunat kifayah. 

t 

Walau bagaimanapun, perempuan adalah tidak disunatkan azan samada bagi j 
sembahyang secara bersendirian atau secara berjemaah di kalangan jemaah j 
perempuan dan sekalipun azan itu dilakukan dengan suara yang perlahan. 
Tidak sah azan seorang perempuan bagi jemaah lelaki dan khuntsa, bahkan j 

t 

berdosa kerana lelaki dan khuntsa haram memandangnya. Dengan perbua- 

i 

tannya melaungkan azan itu menyebabkan pandangan mereka tertumpu 
kepadanya. 



| Haram perempuan meninggikan suaranya untuk azan di hadapan lelaki asing 

i 

\ 

j (ajnabi) yang bukan mahramnya, sekalipun ketika itu dia bersama mahram- 
I nya, begitu juga jika dia meninggikan suaranya untuk azan di hadapan je- 

i 

jmaah perempuan dengan adanya lelaki asing (ajnabi). Walau bagaimanapun 
j tidak makruh jika perempuan azan di hadapan jemaah perempuan dengan 
j suara rendah iaitu dengan kadar yang hanya dapat didengar oleh mereka. 

t 

\ 

j Manakala iqamah adalah disunatkan bagi perempuan ketika sembahyang 
j sendirian mahupun jemaah yang didirikan sesama perempuan sahaja dengan 

i 

I suara yang rendah iaitu dengan kadar suara yang hanya dapat didengar oleh 
j mereka. * 

i 

i 

< 

i 

i 

i H. Aurat Dalam Sembahyang 



I Menutup aurat termasuk salah satu daripada syarat-syarat sah sembahyang 
\ ♦ 
i walaupun seseorang itu bersembahyang di dalam gelap. Aurat perempuan 

[ 

[yang wajib ditutup di dalam sembahyang adalah berbeza dengan aurat lelaki. 

j Dalam mazhab Syafi'e aurat perempuan di dalam sembahyang ialah 

i 

[keseluruhan badannya kecuali muka dan kedua tapak tangan. 



Di dalam kitab Tanah ath-Thalibin, al-'Allamah as- Sayyid al-Bakri Ra- 
himahullah ada menyebutkan bahawa aurat bagi perempuan itu ada 
empat: 

a) Ketika bersama lelaki asing (ajnabi), auratnya ialah keseluruhan badan. 

b) Ketika bersama mahram atau bersendirian, auratnya ialah antara pusat 
dengan lutut. 

c) Ketika bersama perempuan kafir, auratnya ialah seluruh tubuh badan kec- 
uali apa 

yang zahir daripada anggota tubuhnya ketika melakukan pekerjaan. 

d) Ketika sembahyang, auratnya ialah keseluruhan badannya kecuali muka 



Apa yang dimaksudkan dengan kedua tapak tangan itu termasuklah yang; 
zhahir (belakang tapak tangan) dan yang bathin (perut tapak tangan) dari | 
hujung jari sehinggalah pergelangan tangan. | 

t 

Manakala maksud kawasan muka, batasnya secara memanjang ialah dari per- j 
mulaan permukaan dahi hingga bahagian bawah dagu dan batasnya secara j 
melintang ialah kawasan di antara dua cuping telinga, j 

j 

Kebanyakan uiama Syafi'e mensyaratkan hendaklah pakaian itu menutupi j 
seluruh anggota aurat. Adapun syarat pakaian yang dipakai untuk menutup j 
aurat tersebut hendaklah pakaian yang boleh menghalang daripada terlihat j 
warna kulit. Tidak memadai menutup aurat dengan pakaian yang nipis dan] 
jarang iaitulah pakaian yang menampakkan kulit dan bayang susuk tubuh] 
badan. 

Menurut Imam asy-Syirazi Rahimahullah, adalah disunatkan bagi perempuan j 
untuk bersembahyang dengan memakai pakaian yang terdiri daripada penu-j 
tup kepala dan leher dari kain yang tebal, memakai baju yang labuh atau i 
jubah yang menutup seluruh badan hingga hujung kaki serta kain tebal yang j 
menutup pakaian tersebut. 



Dalam sebuah atsaryang disebutkan di dalam Sunan Abi Daud, Ummu 
Salamah Radhiallahu 'anha pernah ditanyakan tentang pakaian perempuan 
ketika sembahyang lalu beliau menjawab: 






j t f j 

I 

[Maksudnya: "Seorang perempuan bersembahyang dengan memakai kain tu- 
[ tup kepala dan pakaian panjang yang dapat menutup kedua tapak kakinya/' 

i 

[Disunatkan juga bagi perempuan untuk menebalkan baju atau jubah yang 
[dipakainya sehingga tidak menampakkan anggota-anggotanya dan mereng- 
jgangkan kain tebal yang dipakainya di sebelah luarnya daripada badannya 
j ketika ruku' dan sujud sehingga tidak menampakkan pakaiannya di sebelah 
(dalam. 

j 

I Berdasarkan keterangan di atas, maka wajib bagi seseorang itu bersembahy- 
jang dengan memakai pakaian yang benar-benar menepati apa yang telah 
Idigariskan oleh syara', iaitu tidak menampakkan warna kulit dan bayang 
(susuk tubuh badan. Sebaiknya pakailah telekung yang labuh dan tebal atau- 
| pun memakai pakaian tebal di sebelah dalam jika telekung yang digunakan 
[ itu nipis atau jarang. 

| 

|iii. Saf Sembahyang 



jJumhur ulama berpendapat bahawa disunatkan bagi makmum meluruskan saf 

♦ 

-saf mereka ketika sembahyang berjemaah, bagi mengisi kekosongan yang 
terdapat di dalam saf dan 

menyamaratakannya sebagaimana sabda Rasulullah Shallallahu 'alaihi wasal- 
lam: 

Maksudnya: "Luruskanlah saf-saf kamu, kerana sesungguhnya meluruskan 
saf itu termasuk kesempurnaan sembahyang". (Hadis riwayat Muslim) 

Disunatkan para jemaah untuk memenuhi saf yang pertama dahulu kemudian 
i barulah diikuti dengan saf kedua dan seterusnya. Saf yang pertama dimak- 
sudkan di sini ialah saf yang pertama di belakang imam. 

Bagi golongan perempuan, jika sembahyang dalam jemaah yang hanya terdiri 
daripada imam dan jemaah perempuan sahaja, maka disunatkan untuk me- 
menuhi saf yang pertama kemudian diikuti dengan saf-saf seterusnya. 

Adapun jika mereka sembahyang dengan jemaah yang terdiri daripada orang 
lelaki dan perempuan tanpa ada pembatas antara jemaah lelaki dan perem- 
puan, maka saf yang lebih afdhal bagi perempuan adalah saf yang akhir. 

Untuk lebih jelas mengenai dengan saf perempuan ketika bejemaah, 
diterangkan susunan saf-saf di dalam sembahyang seperti berikut:- 



a) Apabila yang hadir berjemaah itu terdiri daripada golongan lelaki yang 
baligh, kanak-kanak lelaki, khuntsa (orang-orang yang tidak diketahui janti- 
nanya adakah lelaki atau perempuan kerana memiliki alat kemaluan lelaki 
dan perempuan atau tidak memiliki alat kemaluan lelaki dan perempuan) dan 
golongan perempuan, maka didahulukan golongan lelaki yang baligh ke- 
mudian kanak-kanak lelaki kemudian khuntsa dan barulah diikuti oleh golon- 
gan perempuan. 

b) Apabila yang hadir berjemaah itu terdiri daripada golongan lelaki yang 
baligh, seorang khuntsa dan seorang perempuan, maka didahulukan golongan 
lelaki, kemudian khuntsa tersebut berdiri seorang diri di belakang golongan 
lelaki dan kemudian diikuti oleh perempuan tersebut berdiri seorang diri di 
belakang khuntsa tersebut. 

c) Apabila yang hadir berjemaah itu terdiri daripada seorang kanak-kanak 
lelaki, seorang khuntsa dan seorang, perempuan, maka. kanak-kanaktersebut 
berdiri di sebelah kanan imam, kemudian diikuti oleh khuntsa di belakang 
keduanya dan barulah perempuan tersebut di belakangnya. 




l 

t A 
» 

i 

j d) Apabila jemaah yang hadir terdiri daripada golongan perempuan, maka 
| disunatkan bagi imamah (imam perempuan) berdiri di tengah-tengah saf ber- 
[sama jemaah perempuan, akan tetapi ke hadapan sedikit untuk membezakan 
| dirinya dengan para makmum. Apabila yang hadir berjemaah hanya seorang 

t 

! perempuan disunatkan baginya berada di sebelah kanan imamah (imam per- 

jempuan), tetapi hendaklah ke belakang sedikit daripada imamah. 

{ 

i 

i. 

j i- Cara Mengangkat Tangan Ketika Takbirah al-Ihram Dan Takbir al- 
j intiqalat 

i 

I 

j 

i 

j Takbirah al-ihram ialah mengucapkan “j^apada permulaan sembahyang 

I 

dan merupakan salah satu daripada rukun sembahyang. Ia dilakukan beririn- 
gan dengan niat sembahyang. 

j Diriwayatkan oleh Abu Hurairah Radhiallahu 'anhu, Rasulullah Shallallahu 
palaihi wasallam bersabda yang bermaksud: 



\ Maksudnya: "Apabila engkau berdiri untuk sembahyang, maka bertakbirlah." 
(Hadis riwayat al-Bukhari dan Muslim) 

Takbir al-intiqalat pula ialah mengucapkan " " ^lUipada setiap kali hendak 

r 

| melakukan ruku' dan sujud, dan ketika hendak bangkit daripada sujud dan 
jtasyahhud awwal. Mengangkat kedua tangan ketika takbirah al-ihram, ketika 
| hendak ruku' dan ketika bangun daripadanya serta ketika bangkit dari ta- 
jsyahhud awwal adalah disunatkan. Perbuatan sedemikian adalah sebagai 
| mengagungkan kebesaran Allah Ta'ala, mencontohi perbuatan Rasulullah 
i SAW dan memohon ganjaran pahala daripada Allah Ta'ala, 

Inilah jawapan Imam asy-Syafi'e Rahimahullah ketika beliau ditanyakan ten- 
tang perbuatannya mengangkat kedua tangan ketika hendak ruku' dan sujud. 
Cara mengangkat kedua tangan yang disunatkan pula ialah dengan mengang- 
kat kedua tangan separas bahu iaitu sekira-kira hujung jari sejajar dengan 
atas telinga dan kedua ibu jari pula sejajar dengan bawah telinga serta kedua 
telapak tangan dihadapkan ke kiblat dan jari-jari dipisah-pisahkan dengan 
jarak yang sederhana. 

Menurut ulama mazhab Syafi'e, tidak ada perbezaan cara mengangkat kedua 
tangan yang disunatkan ketika takbirah alihram dan takbir al-intiqalat antara 
lelaki dan perempuan. 

Walau bagaimanapun, Imam asy-Syafi'e Rahimahullah mengatakan bahawa 
adalah lebih disukainya bagi seorang perempuan itu ketika sujud untuk mera- 
patkan sebahagian anggotanya dengan anggota yang lain dan merapatkan 
perut dengan kedua belah paha. Perbuatan seperti inilah yang disukai pada 
seorang perempuan ketika ruku', duduk dan pada keseluruhan sembahyang. 



Berdasarkan pendapat Imam asy-Syafi'e Rahimahullah itu, maka lebih disukai 
bagi seorang perempuan ketika bersembahyang merapatkan sebahagian dari- 
pada anggotanya seperti merapatkan kedua belah siku dengan rusuk ketika 
ruku' dan sujud, malahan dalam keseluruhan sembahyangnya. Begitu juga 
ketika mengangkat kedua tangan pada takbirah alihram dan takbir al-intiqa!at 
iaitu dengan merapatkan kedua belah siku pada rusuk kerana dengan cara 
sedemikian akan lebih melindunginya. 



i 

) ii. Suara Ketika Sembahyang Jahriyyah Dan Sirriyah 

| Sunat menjaharkan suara pada tempat-tempat yang disunatkan meninggikan 

j 

| suara iaitu pada sembahyang jahriyyah (yang disunatkan meninggikan suara) 
|dan mengisrarkan suara pada 

'tempat-tempat yang disunatkan memperlahankan suara iaitu pada sembahy- 

T 

|ang sirriyah (yang disunatkan merendahkan suara). 

j 

| Menurut ulama Syafi'eyah perempuan yang sembahyang berseorangan, atau 
j dengan kehadiran perempuan lain atau dengan kehadiran mahramnya sama 
j ada sembahyang berjemaah dengan perempuan-perempuan lain atau 
I bersendirian adalah dibolehkan dia menjaharkan bacaannya (iaitu dalam sem- 
| bahyang jahriyyah). Sebaliknya jika ada lelaki asing (yang bukan mahram- 

i 

jnya) di tempat dia bersembahyang itu, maka hendaklah perempuan itu 

‘mengisrarkan bacaannya. 

] 

) 

] 

i • 

i Walau bagaimanapun, jika perempuan itu menjaharkan bacaannya dalam 

! sembahyang jahriyyah dengan kehadiran lelaki asing di tempat dia bersemba- 

| hyang itu, tidaklah membatalkan sembahyangnya kerana menurut pendapat 

\ ( 

j yang ashah bahawa suara perempuan itu bukanlah aurat. Kadar bacaan jahr 
| bagi perempuan itu perlahan sedikit daripada bacaan jahr bagi lelaki. Menurut 
jal-Bandaniji Rahimahullah bahawa hendaklah bacaan jahr bagi perempuan itu 
j lebih ringan atau perlahan daripada bacaan jahar bagi lelaki. 



| Adapun bagi khuntsa, hukumnya adalah sama seperti perempuan iaitu hen- 

i 

jdaklah mengisrarkan bacaan sembahyang dengan kehadiran perempuan ber- 
jsama lelaki asing dan membaca dengan jahar jika sembahyang berseorangan 
i atau bersama mahramnya. 

Salam Ustaz, semoga ustaz sihat dan di dalam lindungan Allah SWT hen- 
daknya. Saya ada satu masalah untuk disampaikan kepada ustaz mengenai 
solat. Saya mengidap penyakit yang mana kadang kala air mazi keluar tak 
semena-mena, dan kadang kala akibat berfikir bukan-bukan. Persoalan saya j 
ialah, jikalau air mazi terkeluar semasa sedang solat, adakah saya perlu 
menggantikan solat tersebut? Kerana saya bertanya pada abang usrah saya, ] 
dia kata, kalau lihat ada selepas solat, takperlu ganti, dan jika terasa was-wasj 
semasa solat, lebih baik mengcheck kemaluan selepas solat. Dan adakah jika j 

i 

air mazi itu terkena pada kain pelikat, adakah dengan sejadah-sejadah saya j 
kena basuh sekali? kerana setakat ini, setiap kali perkara ini berlaku, saya 

; 

membasuh sejadah saya sekali, kerana khuatir takut-takut air mazi terjatuh | 
pada kain sejadah. terima kasih ustaz. 

Jawapan; 



1. Jika mazi itu benar-benar keluar iaitu dengan kelihatan tanda-tandanya, 
wajiblah saudara berhenti solat, membasuh kemaluan dan kain yang terkena j 
mazi itu, mengambil wudhuk semula dan mengulangi solat. Mazi adalah najis j 
dengan sepakat para ulamak dan keluar sesuatu dari kemaluan membatalkan j 
wudhuk. Nabi menjawab; "Janganlah ia keluar dari solatnya sehinggalah ia 

i 

terdengar bunyi (kentut) atau mendapati keluar angin". (Riwayat Imam al- 
Bukhari dan Muslim). 




j .2Adapun jika saudara ragu-ragu sahaja ketika sedang solat -yakni timbul 

| syak adakah mazi itu keluar atau tidak?-, tidak perlu saudara berhenti solat 

j hinggalah benar-benar yakin bahawa ianya telah keluar, kerana menurut kae- 

I. dah "Yang yakin tidak akan hilang kerana suatu syak (keraguan). Kaedah ini 

j bersumber hadis dari 'Ubbad bin Tamim yang meriwayatkan dari bapa sauda- 

I ranya yang bertanya Nabi s.a.w. tentang seorang lelaki yang ragu-ragu se~ 

| masa sedang solat; adakah keluar darinya punggungnya sesuatu atau tidak?. 

j Nabi menjawab; "Janganlah ia keluar dari solatnya sehinggalah ia terdengar 

| bunyi (kentut) atau mendapati keluar angin". (Riwayat Imam al-Bukhari dan 

| Muslim). 

\ 

i 

| 3. Jika sebaik sahaja selepas selesai solat saudara terlihat mazi pada kain, 
j wajiblah saudara mengulangi solat (setelah membasuhnya dan mengambil 
j wudhuk) kerana kewujudan mazi itu tiada syak bahawa keluarnya ialah se- 
j masa sedang solat. Jika setelah beberapa lama (selepas solat) baru saudara 
j ternampak mazi itu, tidak perlulah saudara mengulangi solat kerana ada ke- 
| mungkinan mazi itu keluar selepas selesai solat. 

r 

r 

j 4. Tempat yang wajib dibasuh ialah yang diyakini terkena mazi. Tidak perlu 
j mengikut perasaan waswas. Sikap melampau-lampau dan memberat- 
| beratkan adalah ditegah agama. Secara logiknya, mazi hanya akan mengenai 
| kemaluan dan kain yang dipakai sahaja, maka itu sahaja yang perlu dibasuh. 

| Kecualilah jika mazi yang keluar terlalu banyak, maka ada kemungkinan ia 
| tumpah mengenai tempat solat. Jika itu berlaku, barulah tempat solat 
j (sejadah) wajib dibasuh sama. 

I 

I Wallahu a'lam. 

MELEWATKAN SOLAT ISYAK DAN MASA SOLAT TAHA3JUD j 

Soalan : 

Assalamualaikum ustaz. Saya sering tidur awal tanpa solat isyak dan saya | 
bangun awal pagi, dalam sekitar pukul 4.30 pagi untuk solat isyak dan terus j 
bersolat tahajud. Saya pernah diberitahu untuk bersolat tahajud, saya perlu j 
solat isyak dan tidur dahulu kemudian bangun semula barulah saya boleh 
menunaikan solat tahajud, betulkah begitu ustaz dan adakah cara saya mela- j 
kukan solat isyak beserta solat tahajud itu tidak betul? ] 

Jawapan : j 

1. Sengaja melewat-lewatkan solat isyak hingga melebihi V 2 atau 1/3 malam j 
adalah tidak digalakkan kerana sebaik-baiknya solat dilaksanakan di awal 
waktu. Lagipun, sebahagian ulamak/mazhab ada yang berpandangan; waktu | 
solat isyak tidaklah berterusan hingga masuk subuh, akan tetapi setakat 1/3 j 
atau V 2 malam sahaja. Berdasarkan pandangan ini, sesiapa sengaja melewat- j 
lewatkan solat isyak hingga melepasi sepertiga malam atau separuhnya, ia 
berdosa kecuali kerana suatu keuzuran. (Sila baca lebih lanjut dalam blog ini; | 
( http://ilmudanulamak. bloaspot.com/2QQ9/02/waktu-solat-isvak.htmlT j 



2. Adapun hadis yang menceritakan Rasulullah s.a.w. melewatkan solat isyak, j 
maksudnya ialah melewatkannya hingga ke sepertiga malam atau seper- 
duanya sahaja. Ini sebagaimana sabda Nabi s.a.w.; 

”Jika tidak kerana bimbang akan memberatkan umatku, nescaya aku akan 
suruh mereka supaya melewatkan solat Isyak hingga ke sepertiga malam 
atau separuhnya" (Riwayat Imam at-Tirmizi dari Abu Hurairah r.a.. Menurut 
Imam at-Tirmizi; hadis ini hasan soheh) 

3. Mengenai solat Tahajjud, ia termasuk dalam ibadah malam. Ibadah malam , 

atau Qiyamullai! masanya bermula dari awal malam (iaitu selepas isyak) dan j 
berterusan hingga azan subuh. Ia boleh dilakukan sebelum tidur atau selepas-j 
nya. Namun yang terbaik ialah melakukannya selepas tidur terutamanya di 
penghujung malam kerana Rasulullah s.a.w. bersabda; j 

”Solat paling baik selepas solat fardhu ialah solat di penghujung malam. 

Puasa yang paling baik selepas bulan Ramadhan ialah puasa di bulan Muhar- j 
ram" (Riwayat Imam Muslim, Abu Daud dan at-Tirmizi dari Abu Hurairah r.a.) j 

ifejf 



■ j Menurut ulamak, maksud hujung malam dalam hadis di atas ialah sepertiga 
| malam yang akhir. Pada saat itu, Allah SWT turun ke langit dunia sebagai- 
j mana sabda Nabi s.a.w.; 



] "Tuhan kita turun pada setiap malam ke langit dunia ketika masih masih 
! tinggal sepertiganya yang akhir. Ia berkata; 'Mana orang yang berdoa 
i kepadaKu, maka Aku akan perkenankan untuknya doanya. Mana orang yang 
j memohon kepadaku, maka aku akan berikan kepadanya (permohonannya). 

] Mana orang yang meminta ampun dariKu, maka aku akan am~ 
i puninya'" (Riwayat Imam al-Bukhari dan Muslim dari Abu Hurairah r.a.). 

I 

j Solat sunat yang dilakukan selepas tidur itulah yang dinamakan tahajjud. Fir- 
I man Allah s.a.w.; 

i 

j "Dan pada sebahagian malam, lakukanlah solat tahajjud (sebagai satu ibadah 
j tambahan bagimu, mudah-mudahan Tuhanmu mengangkatmu ke tempat 
j yang terpuji" (al-Isra', ayat 79). 

j Menurut Imam Ibnu Kathir dalam tafsirnya; "Tahajjud ialah ibadah malam 
j yang dilakukan selepas tidur". 



j Cara terbaik untuk menghidupkan malam ialah dengan membahagikan malam 
j kepada enam bahagian; tidur di tiga bahagian awalnya (yakni separuh ma- 
j lam), kemudian bangun bertahajjud pada dua bahagian selepas itu dan tidur 
i semula pada satu bahagian yang hujung, iaitu sebelum Szan subuh. Ini ber- 
j dasarkan hadis Nabi s.a.w.; 

! "Sesungguhnya solat yang paling disukai Allah ialah solat Nabi Daud a.s. iaitu 
| ia tidur separuh malam (yang awal), ia bangun solat sepertiganya dan ia tidur 
j semula di seperenamnya. Puasa yang paling disukai Allah ialah puasa Nabi 
! Daud; ia berpuasa sehari dan ia berbuka sehari". (Riwayat Imam al-Bukhari 
I dan Muslim dari Abdullah bin 'Amru r.a.). 

j 

i Kesimpulannya, untuk melakukan ibadah atau solat malam (solat witir, solat 
j sunat taubah, solat istikharah, solat tasbih, solat sunat mutlak di malam hari, 
j membaca al-Quran, berzikir dan sebaginya) tidaklah disyaratkan tidur terlebih 
j dahulu. Namun jika kita hendak mengambil fadhilat solat malam yang paling 
i baik dan mengikuti kebiasaan Nabi s.a.w., maka digalakkan kita tidur terlebih 
I dahulu dan bangun mengerjakan tahajjud selepas pertengahan malam, 
j Wallahu a'lam. 

Soalan; ustaz, saya ingin bertanyakan tentang tomaninah ustaz. boleh ustaz 
tolong jelaskan lebih teperin ci apakah itu tomaninah.? 

Jawapan; 



Tomaninah bermakna memastikan diri tetap, tenang dan tidak tergesa-gesa 
dalam sesuatu posisi solat sebelum berpindah ke posisi yang lain. Dalam 
pengertian lain; tomaninah ialah memastikan anggota-anggota badan yang 
terbabit berada tetap dalam posisinya sebelum berpindah ke rukun yang lain. 
Contohnya; tomaninah ketika sujud ialah dengan memastikan angota-angota 
sujud iaitu dahi (beserta hidung bagi sebahagian ulamak), dua tangan, dua 
lulut dan dua kaki (yakni hujung-hujung jarinya) berada tetap di atas lantai 
sebelum bangkit dari sujud itu. Sekurang-kurang kadar masa bagi tomaninah 
ialah kadar masa sekali tasbih. Hukum tomaninah adalah wajib semasa ruku', 
1'tidai, sujud dan duduk antara dua sujud. Sabda Nabi s.a.w. (tatkala baginda 

i 

mengajar solat kepada seorang lelaki yang salah dalam mengerjakan solat- 
nya); " kemudian (setelah membaca al-Quran) ruku'lah sehingga kamu to- 

maninah (tetap dan tenang) dalam keadaan ruku' itu, kemudian bangkitlah 
dari ruku' hingga badan kamu lurus/tegak berdiri, kemudian sujudlah se- 
hingga kamu tomaninah (tetap dan tenang) dalam keadaan sujud itu, ke- 
mudian kamu bangkitlah dari sujud sehingga kamu tomaninah (tetap dan 
tenang) dalam keadaan duduk (antara dua sujud) itu. 




| Seterusnya kamu lakukanlah sedemikian pada (rakaat-rakaat) solat kamu 
^keseluruhannya" (Riwayat Imam Bukhari dan Muslim). Dalam hadis yang lain, 

| Nabi bersabda; "Tidak sah solat seorang lelaki yang tidak menetapkan tulang 
j sulbinya semasa ruku' dan sujud" (Riwayat Imam at-Tirmizi dari Abu Mas'ud 
I al-Badari r.a.. Hadis ini menurut beliau; hasan soheh). 

j 

| Berkata Imam al-Harrani; "Penyebab paling banyak bagi kerosakan solat ke- 
| banyakan orang ialah kerana mereka mengambil mudah dalam mempelajari 
| ilmu tentang tomaninah dan dalam melaksanakannya semasa melakukan ru- 
| kun-rukun solat" (Faidhul-Qadier, syarah hadis no. 1040). 

j Walahu a'lam. 

1 

j Rujukan; 

i 

j 

j 1. Faidhul-Qadier Syarh al-Jami' as-Saghier, hadis no. 154 dan 1040. 

| 2. Fiqh al-'Ibadat, Syeikh Hasan Ayyub, hlm. 163. 

i 

r 

j MENJADI IMAM BERMAKMUMKAN KANAK-KANAK 
j Soalan; Ustaz, kebiasaanya saya menunaikan solat secara jemaah bersama- 
| sama isteri saya. Anak-anak saya yang berumur 8, 7 dan 3 tahun juga solat 
| bersama sebagai satu bentuk latihan untuk mereka. Memandangkan isteri 
| saya sekarang tidak berada bersama saya dan anak-anak kerana berkursus, 
i apakah niat yang betul buat saya? Adakah saya kena berniat sebagai seorang 
| imam ataupun niat solat bersendirian kerana walaupun a*nak-anak saya ikut 
j solat bersama tetapi mereka belum lagi pandai menunaikan solat mengikut 

j cara-cara yang betul? Terima kasih. 

j 

i 

I Jawapan; 

i 

j Dalam sebuah hadis, Ibnu 'Abbas r.a. menceritakan; "Aku bermalam di rumah 
i ibu saudaraku Maimunah (isteri Nabi s.a.w.). Tiba tengah malam, Rasulullah 
| s.a.w. bangun melakukan solat malam. Aku pun turut melakukan solat ber- 
j sama beliau dengan berdiri di sebelah kirinya. Lalu baginda memegang 
j kepalaku dan mengalihkanku ke sebelah kanannya" (Riwayat Imam al- 
I Bukhari, Muslim dan ulamak-ularnak lain). Dalam satu riwayat terdapat lafaz 
j tambahan; "Aku pada ketika itu berusia 10 tahun" (Riwayat Imam Ahmad, 
j soheh). 

Hadis ini menunjukkan bahawa harus menjadi imam dengan bermakmumkan ! 
kanak-kanak, yakni pahala jamaah terhasil dengannya. Malah, harus beri- ’ i 
mamkan kanak-kanak yang telah mumayyiz jika bacaan beliau lebih baik dari 
orang dewasa yang ada. Ini berdalilkan hadis dari 'Amru bin Salamah r.a. 
yang menceritakan; 'Beliau telah menjadi imam kepada kaumnya kerana be- 
liaulah paling banyak menghafal a!-Quran di antara mereka. Pada ketika itu 

umurnya baru enam atau tujuh tahun" (Riwayat Imam al-Bukhari, an-Nasai * 
dan Abu Daud). | 

i 

Adapun niat; untuk mendapat pahala jamaah imam hendaklah meniatkan di i 
dalam hati menjadi imam. Namun jika ia tidak berniat menjadi imam, sah 
solatnya dan sah solat makmum di belakangnya kerana menurut ulamak tidak! 
j wajib imam berniat menjadi imam, akan tetapi tanpa niat tersebut ia tidak 
akan mendapat pahala solat berjamaah. Kesimpulannya, niat menjadi imam I 

tidak wajib, namun untuk mendapat pahala solat berjamaah niat itu adalah ! 
perlu, j 

i 

i 

Wallahu a'lam. 

i 



Rujukan; 

1. al-Wajiz, Dr. Abdul-Aziem Badawi, hlm. 138. 

2. Fiqh al- Ibadat, Syeikh Hasan Ayyub, hlm. 251. 




| Soalan; ustaz..saya nak tanya tentang solat witir..adakah kita perlu lakukan 
| solat witir sebelum tidur? 

\ Jawapan; 

Waktu solat witir ialah selepas solat Isyak hinggalah azan subuh. Ia harus 
dilakukan di awal malam (sebelum tidur) atau di hujungnya (selepas bangun 
dari tidur). Bagi orang yang khuatir tidak terbangun di hujung malam, disu- 
natkan ia menyegerakan witir di awal malam. Bagi orang yang yakin akan 
bangun, sunat ia menangguhkan witirnya ke hujung malam. Abi Qatadah r.a, 
menceritakan; Nabi s.a.w. bertanya Abu Bakar r.a.; "Bila masanya kamu me- 
lakukan solat witir?". Jawab Abu Bakar; "Sebelum saya tidur". Baginda ber- 
tanya pula kepada Umar; "Bila kamu melakukan witir?". Jawab Umar; "Saya 
tidur terlebih dulu, kemudian baru saya lakukan witir (yakni selepas ban- 
gun)". Lalu baginda berkata kepada Abu Bakar; "Kamu .telah melakukannya 
dengan mengambil kepastian (yakni berjaga-jaga takut tidak terbangun)'". 
Kepada Umar pula, baginda berkata; "Kamu telah melakukannya dengan ke- 
kuatan (yakni dengan keyakinan bahawa kamu akan bangun)" (Riwayat 
Imam al-Hakim dan Abu Daud). 

Jabir r.a. menceritakan; Nabi s.a.w. bersabda; "Sesiapa dari kamu bimbang 
tidak terbangun di akhir malam, hendaklah ia melakukan witir sebelum tidur. 



i Sesiapa yang yakin ia akan terbangun di hujung malam, lakukanlah witir di 



| hujung malam. Sesungguhnya bacaan di hujung malam dihadiri oleh malaikat 



j dan ia adalah paling afdhal" (Riwayat Imam Ahmad, Muslim, at-Tirmizi dan 
j Ibnu Majah) 

Kemudian, orang yang telah melakukan witir di awai malam (sebelum tidur), 
jika ia bangun melakukan solat sunat (tahajjud atau sebagainya) di hujung 
malam, tidak perlu lagi ia melakukan witir kerana Nabi s.a.w. bersabda; 
"Tidak ada dua witir pada satu malam" (Riwayat Imam Abu Daud dari Thulq 
bin 'Ali r.a.). Ini adalah pandangan jumhur ulamak termasuk Imam Syafi'ie, 
Malik, Ahmad dan sebagainya. Namun ada segelintir ulamak berpandangan; 
hendaklah ia menggenapkan solat witirnya terlebih dahulu dengan melakukan 
solat sunat satu rakaat, setelah itu baru ia lakukan solat tahajjud atau seba- 
gainya sebanyak yang ia kehendaki dan kemudian menutupnya dengan mela- 
kukan semula solat witir. Pandangan kedua ini datang dari Ibnu 'Umar r.a. 
dan disokong oleh Imam Ishaq. 

Wallahu a'lam. 

Rujukan; 

1. Syarh as-Sunnah, Imam al-Baghawi, 53-57. 

2. Nailul-Autar, Imam asy-Syaukani, 3/45. 

3. Fiqh al-'Ibadat, Syeikh Hasan Ayyub, hlm. 293-297. 

I WAKTU AKHIR SOLAT ISYAK 

j Soalan; USTAZ, SAYA INGIN BERTANYA BILAKAH SEBENARNYA HABIS 
j WAKTU SOLAT ISYAK? KATAKAN SAYA DENGAN SENGAJA ATAU TAK SEN- 
| GAJA BANGUN SEBELUM JAM 5 PAGI ATAU PUN SEBELUM MASUK WAKTU 
| SUBOH DAN MENGERJAKAN SOLAT ISYAK, ADAKAH SAH SOLAT SAYA TERSE- 
| BUT? HARAP DAPAT USTAZ BERIKAN PENJELASAN DENGAN DISERTAKAN 
j DENGAN HADIS-HADIS YANG BERKAITAN DENGAN PERSOALAN INI. 

1 SEKIAN DAN TERIMA KASIH ATAS PENJELASAN YANG AKAN USTAZ BERIKAN. 

t 

\ 

i 

t 

! 

| Jawapan; 

! Masuk waktu isyak ialah dengan hilangnya mega merah di ufuk barat (yang 

I 

| menandakan tamatnya waktu solat maghrib). Berakhirnya pula ada dua pan- 
| dangan di kalangan ulamak; 

! Pertama; sebelum berakhir sepertiga malam. Pandangan ini diutarakan oleh 

1 w 

j Ifriam Syafi'e dan Imam Ahmad dan segologan ulamak yang lain. 

| Kedua; sebelum berakhir separuh malam. Pandangan ini diutarakan oleh 
I Imam Abu Hanifah. 

Pandangan pertama berdalilkan hadis dari Buraidah r.a. yang menceri- 
| takan penjelasan amali (praktikal) Rasulullah s.a.w. tentang waktu solat. 
j Mengenai solat Isyak, Buraidah r.a. menceritakan; "Pada malam pertama Ra- 

! sulullah s.a.w. melakukan solat Isyak ketika hilang mega merah di ufuk Barat. 

i 

j Di malam kedua pula baginda melakukannya tatkala malam telah berlalu 
j sepertiganya... Kemudian, baginda menjelaskan; "Waktu solat ialah antara dua 

j waktu tersebut". (Riwayat Imam at-Tirmizi. Kata beliau; hadis ini hasan 

I 

| gharib soheh). Pandangan kedua pula berdalilkan sabda Nabi s.a.w.; "Waktu 

j 

| solat Isyak ialah hingga separuh malam" (Riwayat Imam Muslim, Abu Daud 

♦ 

j dan an-Nasai dari Ibnu 'Umar r.a.). 





A IWA • I A I WA PFNTINC 



:N' TAMCi 



C : 



Imam Ibnu Qudamah dalam kitabnya al-Mughni telah memadankan antara 
kedua-dua dalil tersebut di mana beliau menegaskan; "Yang utama (yakni 
yang afdhal) ialah tidak menangguhkan solat Isyak melebihi sepertiga malam. 
Namun jika ditangguhkan hingga separuh malam hukumnya adalah harus. 
Adapun selepas itu adalah waktu darurat..." (al-Mughni, 1/275). 

Waktu yang dimaksudkan di atas ialah waktu ikhtiyar (waktu pilihan), iaitu 
waktu diberi keluasan/kelapangan kepada kita untuk memilih pada ketika 
mana kita ingin mengerjakan solat dalam jarak waktu tersebut walaupun 
yang afdhalnya ialah kita melakukannya di awal waktu. 

Selepas waktu ikhtiyar tersebut, para ulamak berikhtilaf; 



Menurut mazhab Hanbali dan Maliki; selepas waktu ikhtiyar itu [alah 
waktu darurat yang bermula dari sepertiga atau seperdua malam hinggalan 
terbitnya fajar (masuk waktu subuh). Maksud waktu darurat ialah harus me- 
lakukan solat Isyak pada waktu tersebut (tanpa berdosa) bagi orang yang ada 
keuzuran. Solat Isyak yang ditunaikan dalam waktu darurat itu masih diang- 
gap tunai (bukan qadha), cuma jika dengan keuzuran tidaklah berdosa dan 
sekiranya tanpa keuzuran akan berdosalah. Kesimpulannya, menurut mazhab 
Hanbali dan Maliki; tidak harus kita menangguhkan solat Isyak hingga me~ 
lepasi sepertiga atau separuh malam tanpa sebarang keuzuran. Di antara 
bentuk keuzuran ialah; 



FATWA 



j 




j 1. Wanita haid; selepas sepertiga/separuh malam barulah darah haidnya ker- 
j ing. 

i 

j 2. Orang kafir yang baru masuk Islam ketika itu 
I 3. Kanak-kanak yang baru baligh ketika itu 
I 4. Orang gila yang baru sedar dari gilanya ketika itu 
j 5. Tertidur; selepas sepertiga atau separuh malam baru terjaga. 

i 

j 6. Sakit; sembuh selepas waktu tersebut. 

! 

j 

i 

| Adapun menurut mazhab Syafi'ie; selepas waktu ihktiyar Itu ialah waktu 

\ 

1 jawaz (waktu harus), yakni waktu harus untuk melakukan solat walaupun ti- 

I dak sebaik waktu ikhtiyar tadi. Jadi, menurut mazhab Syafi'ie; waktu ikhtiyar 

: tadi bukanlah bermaksud waktu pilihan secara mutlak (atau secara keseluru- 

| han) tetapi waktu pilihan yang terbaik berbanding waktu berikutnya (yakni 

| waktu jawaz). Waktu pilihan secara keseluruhan ialah selagi belum terbit fajar 

► 

j (yakni masuk waktu subuh). Mazhab Syafi'ie ini berdalilkan hadis Nabi s.a.w. 

t * 

j yang bermaksud; 

t 

t 

f 

j 

1 "Tidaklah tertidur itu (dianggap) kelalaian. Kelalaian ialah bagi orang yang 

| 

| tidak menunaikan solat (dengan sengaja) hingga masuk waktu solat yang 

I lain" (Riwayat Imam Muslim). 

\ 

\ 

i 

! 

i Hadis ini memberi isyarat kepada kita bahawa waktu solat tidak tamat selagi 

i 

\ belum masuk waktu solat yang lain. Maka dinisbah kepada Isyak, waktunya 
| berterusan selagi belum tiba waktu subuh. Secara ringkasnya dalam mazhab 
j Syafi'ie, keseluruhan waktu solat terbahagi kepada empat; 

i 

j 

j 

[ 

Pertama; waktu terbaik, iaitu di awai waktu. j 

Kedua; waktu ikhtiyar, iaitu hingga sepertiga waktu. j 

Ketiga; waktu jawaz (harus), iaitu hingga sebelum tamatnya waktu (yakni 
sebelum masuk waktu soiat yang lain kecuali subuh di mana waktu tamatnya j 
ialah sebelum terbit matahari). j 

Keempat; waktu hurmah (waktu haram), iaitu menangguh soiat hingga ke 
saat terlalu hujung waktu di mana waktu yang masih tinggal tidak cukup un- | 
tuk menyempurnakan keseluruhan rakaat soiat. Soiat jika sempat ditunaikan j 
di dalam waktu sekurang-kurangnya satu rakaat maka ia dikira tunai secara j 
keseluruhannya (sekalipun rakaat selebihnya dilakukan setelah habis waktu). j 
Jika tidak sempat satu rakaat maka keseluruhanya dikira qadha'. 

Wallahu a'lam. 

Rujukan; 

1. al-Mughni, Imam Ibnu Qudamah 1/273-278. j 

2. Syarh as-Sunnah, Imam al-Baghawi, 1/8-12. j 

3. Mughni al-Muhtaj, Imam al-Khatib as-Syurbini, 1/173. j 

4. Al-Fiqh 'Ala al-Mazahib al-Arba'ah, Syeikh Abdur-Rahman al-Jazairi, 1/168. j 

5. al-Wajiz, Dr. Abdul-Adziem Badawi, hlm. 66. j 

6. Fiqh al-'Ibadat, Syeikh Hasan Ayyub, hlm. 100. j 

7. al-Kifayah Li Zawil-Inayah, Syeikh Abdul-Basit al-Fakhuri, hlm. 56. 

i MENJAMAKKAN SOLAT KERANA TERDESAK 

| Soal a n; ustaz, exam saya bermula p u ku! 3ptg. tetapi saya telah sampai pd 
| pukul 330ptg.saya terpaksa memasuki dewan peperiksan dgn segera tetapi 
j saya belum melakukan soiat zohor Ig. Bolehkah saya melakukan jamak takhir 
i pd kes sebegini ? 



3 

; Jawapan; 

\ 

\ 

\ Tidak sepatutnya seorang muslim melewat-lewatkan soiat sehingga akhirnya 
| terpaksa melakukannya di luar waktu. Di dalam surah al-Mukminun, Allah 
j menyebutkan antara ciri orang mukmin ialah "Orang-orang yang menjaga 
| soiat mereka". Menurut ulamak-ulamak Tafsir; menjaga soiat bermaksud; 

J *■ 

I "Menjaga waktunya di samping menjaga perbuatan soiat itu sendiri (yakni 

i 

! melakukannya dengan sempurna)". Ibnu Mas'ud menceritakan; Aku pernah 

i 

j bertanya Rasulullah s.a.w.; Apakah amalan yang paling disukai Allah?. Jawab 

i 

| Rasulullah; "Soiat di awal waktu" (HR Imam al-Hakim dalam al-Mustadrak. 

I 

| Lihat; Tafsir Ibnu Kathir, surah al-Mukminun, ayat 9). 

Namun dalam kes saudara, saya bersangka baik; kemungkinan saudara 
j tidaklah sengaja ingin melewat-lewatkan soiat. Saudara mungkin keluar awal 
| dari rumah dan bercadang mengerjakan soiat berhampiran Dewan Peperik- 
I saan, namun berlaku situasi yang tidak dapat dielakkan -kesesakan jalan 
| raya, kenderaan rosak dan sebagainya-, menyebabkan saudara tiba lewat dan 
1 terpaksa terus masuk ke dalam Dewan Peperiksaan untuk mengelak dari di- 
i halang mengambil peperiksaan. Jika situasi terdesak serupa itu, tidaklah kita 

i 

I menanggung dosa jika berlaku kelewatan soiat. Sebagai jalan keluar bagi 
j situasi terdesak seumpama itu, saudara bolehlah berpegang dengan pandan- 

t 

j gan. ulamak sebagaimana berikut; . 

| 

1. Imam 'Atho', Imam Malik dan Imam Ahmad, Qadhi Husain (bermazhab 
Syafi'ie), al-Mutawalli (bermazhab Syafi'ie), ar-Ruyani (bermazhab Syafi'ie) 
dan al-Khattabi, mereka berpandangan; "Diharuskan menjamak solat kerana j 
uzur sakit atau kerana keuzuran-keuzuran lain yang seumpamanya". 

i 

2. Imam Ibnu Sirin, Asyhab (bermazhab Malik), Ibnu al-Munzir, al-Qaffal 

(bermazhab Syafi'ie), asy-Syasyi al-Kabir (bermazhab Syafi'ie) dan Ibnu Sy- j 
abramah, mereka berpendapat; "Harus menjamakkan solat ketika dalam 
negeri (yakni tanpa bermusafir) jika ada suatu desakan atau keperluan asal- I 
kan tidak dijadikan kebiasaan". i 

| 

Mereka berdalilkan hadis dari Ibnu 'Abbas yang menceritakan; "Rasulullah 
s.a.w. telah menunaikan solat Zohor dan Asar dengan menjamakkan (kedua- j 
duanya) di Madinah, tanpa sebab ketakutan dan juga tanpa sebab musafir" j 
Dalam riwayat lain; "...tanpa sebab ketakutan dan tanpa sebab hujan". Ibnu j 
'Abbas ditanya; "Kenapakah baginda melakukan demikian?". Beliau men- 
jawab; "Baginda tidak mahu memberatkan umatnya" (HR Imam Muslim). 

j 

Jadi, bagi ulamak-uiamak di atas, menjamakkan solat diharuskan dengan tiga i 
sebab; j 

1. Kerana musafir j 

2. Kerana hujan j 

3. Kerana suatu keperluan/desakan yang berlaku. 

Adapun dalam mazhab Syafi'ie, menjamakkan solat tidak diharuskan kecuali j 
kerana musafir dan hujan sahaja. j 

Wallahu a'lam. I 

i 

Rujukan; j 

[ 

1. Syarah Soheh Muslim, Imam an-Nawawi, 5/221. i 

2. Al-Mughni, Imam Ibnu Qudamah, 2/176. I 

2. Dalail al-Ahkam, juz. 1, hlm. 419-420. 

3. Kifayatul-Akhyar, hlm. 141-142. 

4. Al-Wajiz Fi Fiqh as-Sunnah Wa al-Kitab al-'Aziz, Dr. Abdul-Aziem Badawi, j 

hlm. 146. | 

i 

! 

Sumber : Ustaz Ahmad Adnan bin Fadzil * I 





